OzLabs/hebrew-wiki-articles huggingface dataset:
עזורי שרוני

עזורי שרוני (נולד ב-2 באוקטובר 1975) הוא ראש המועצה המקומית אליכין. מכהן בתפקידו משנת 2018.

== ביוגרפיה ==
שרוני נולד וגדל באליכין. בנם של ריקי ושלומי שרוני, למד ביסודי בבית ספר רמב"ם ביישוב ובתיכון אמי"ת כפר בתיה ברעננה. שירת במשמר הגבול כלוחם במג"ב בגזרת שרון וכמפקד כיתה במג"ב ירושלים.

שרוני הוא בעל תואר ראשון במשפטים ממכללת שערי משפט, והיה הבעלים של משרד עורכי הדין עזורי שרוני ושות' משנת 2008 עד 2018.

===קריירה פוליטית===
שרוני נבחר למועצת אליכין בשנת 2013 כשרשימתו "יחד לדרך חדשה" קיבלה שני מושבים. הוא כיהן כיושב ראש ועדת ביקורת של המועצה עד 2018.

בבחירות שהתקיימו בשנת 2018, התמודד שרוני מול ראש המועצה המכהן מוטי חי. וניצח ברוב גדול של 75% מול 25% וסיעתו קיבלה כ-5 מושבים מתוך 9 מושבי המועצה. בבחירות שהתקיימו בשנת 2024, שרוני שהיה מועמד יחיד לראשות המועצה זכה בתמיכה של 88.3%. סיעתו קיבלה 57% כ-5 מושבים ממושבי המועצה, אשר מהווים רוב במליאה המונה תשעה חברי מועצה.

בנוסף לתפקידו כראש המועצה המקומית אליכין, משמש שרוני במגוון תפקידים ציבוריים הן במסגרת תנועת הליכוד והן במסגרת המוניציפלית. בין הבולטים שבהם: חבר מרכז הליכוד, סגן יו"ר איגוד ערים לאיכות הסביבה שרון - כרמל, חבר באיגוד ערים וטרינרי, חבר הנהלת הוועדה לתכנון ובנייה "שרונים", דירקטור בחברה משק וכלכלה, חבר בוועדות השלטון המקומי (ביטחון, חינוך, זכויות ראשי רשויות, תחבורה ועוד) חבר ברשות ניקוז ונחלים שרון.

==חיים אישיים==
הוא נשוי להילה, רכזת משאבי אנוש במועצה אזורית עמק חפר ואב לשלוש בנות.

== קישורים חיצוניים ==
* 

== הערות שוליים ==

קטגוריה:עורכי דין ישראלים
קטגוריה:ראשי מועצות מקומיות בישראל
קטגוריה:ראשי רשויות מקומיות מטעם הליכוד
קטגוריה:שוטרי משמר הגבול
קטגוריה:בוגרי המרכז האקדמי שערי מדע ומשפט
קטגוריה:ישראלים שנולדו ב-1975
ג'ייקוב בורנט

ג'ייקוב בורנט (באנגלית: Jacob Burnet; 22 בפברואר 1770 – 10 במאי 1853) היה שופט ופוליטיקאי אמריקאי שכיהן כחבר הסנאט ובית הנבחרים של ארצות הברית מטעם אוהיו.

==ביוגרפיה==
בורנט נולד בניוארק, ניו ג'רזי, אמריקה הבריטית. הוא סיים את לימודיו המשפטיים באוניברסיטת פרינסטון (אז ניו ג'רזי קולג') ב-1791. מאוחר יותר עבר לטריטוריה הצפון-מערבית וב-1796 התיישב בסינסינטי. באותה שנה הוסמך כעורך דין.

הוא היה חבר במועצות הטריטוריאליות של אוהיו מ-1799 עד 1802 וכיהן בבית הנבחרים של ארצות הברית מטעם אוהיו מ-1814 עד 1816. ברנט נחשב ל"אבי חוקת אוהיו" והיה שופט מ-1821 ועד להתפטרותו ב-1828 כדי לכהן בסנאט של ארצות הברית, במקום ויליאם הנרי הריסון. הוא כיהן בסנאט מ-10 בדצמבר 1828 עד 3 במרץ 1831.

לאחר סיום כהונתו בסנאט חזר לעבוד כעורך דין וכיהן כנשיא אוניברסיטת סינסינטי (אז סינסינטי קולג').

ברנט מת ונקבר בסינסינטי ב-1853.

==קישורים חיצוניים==

* 

==הערות שוליים==

קטגוריה:חברי הסנאט של ארצות הברית מאוהיו
קטגוריה:אמריקאים שנולדו ב-1770
קטגוריה:אמריקאים שנפטרו ב-1853
Out of My Skin

"Out of My Skin" (בעברית: "מחוץ לעור שלי") הוא שיר של הדי ג'יי הישראלי עופר ניסים, שהוקלט על ידי הזמרת-יוצרת הישראלית מיטל דה רזון כחלק מהצמד אפיפוני.<ref name=":0"></ref> הוא יצא לאור בנובמבר 2008 בהוצאת חברת התקליטים IMP רקורדס, כסינגל מתוך (2008). את השיר כתבו, הלחינו והפיקו מוזיקלית דה רזון, איתי קלדרון וניסים.<ref name=":1"></ref>

החל מיציאתו בנובמבר 2008 ועד סוף שנת 2009 היה "Out of My Skin" לאחד מלהיטי המועדונים המצליחים ביותר בישראל. ביוטיוב הוא צבר למעלה מ-4.5 מיליון צפיות בסך הכול והיה לשיר שתיפקד כחלק מבחירתו של עופר ניסים לרשימות של DJ Mag – מה שהוסיף לפרסום שלו גם מבחינה בין-לאומית.<ref name=":2"></ref> בשנת 2023, לרגל שידור מצעד הלהיטים הגדולים של עופר ניסים ברדיו תל אביב ומאקו דורג "Out of My Skin" במקום השלישי; זהו השיר היחיד בשלישייה הפותחת שלא הוקלט בידי הזמרת מאיה סימנטוב.<ref name=":3"></ref>

== רקע ==
בשנת 2008 חצי שנה בלבד לאחר יציאתו של Happy People, הוציא עופר ניסים מהדורה חדשה לאותו האלבום בשם, . האלבום היה שונה לחלוטין מגרסת הקיץ שלו, ולראשונה הציג בו עופר ניסים את ההרכב החדש שילווה אותו בהפקות המקור שלו בשנים הבאות, הצמד אפיפוני בו חברו הדי ג'יי איתי קלדרון והזמרת-יוצרת מיטל דה רזון. לאחר מכן, כתבו קלדרון ודה רזון את מילות השיר ללחן שיצרו ביחד עם ניסים.<ref name=":1" /> על ההפקה המוזיקלית היו אחראית ניסים וקלדרון בעוד שדה רזון מונתה על השירה.<ref name=":1" />

בשנת 2010 יצאה גרסה מחודשת לשיר בשם "" כחלק מאלבומו של ניסים, Pride All Over 2010.<ref></ref>

== הצלחה ==
מעבר לכך שהשיר הפך ללהיט מועדונים, הוחלט בשנת 2023 להעמיד אותו כמועמד במצעד הלהיטים הגדולים של עופר ניסים.<ref name=":3" />

לבסוף, דורג במקום השלישי והיה לשיר היחיד שלא ביצעה הזמרת מאיה סימנטוב שדורג בשלישייה הפותחת.<ref name=":3" />

== וידאו קליפ ==
האודיו הרשמי של "Out of My Skin" פורסם בערוץ היוטיוב של עופר ניסים ב-7 ביוני 2011, שלוש שנים מיציאתו המקורית.<ref name=":0" />

בנוסף לכך, הצליח אודיו נוסף לצבור למעלה מ-4.5 מיליון צפיות.<ref name=":2" /> אודיו שפורסם כבר ב-21 בנובמבר 2008 צבר למעלה מ-1.3 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|נובמבר 2008
|תקליטור
|IMP
| style="text-align:center;" |<ref></ref>
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי עופר ניסים
קטגוריה:שירי אפיפוני
קטגוריה:שירים באנגלית
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:סינגלים בהוצאת IMP רקורדס
כאן (סרט)

כאן (באנגלית: Here) הוא סרט דרמה אמריקאי שבוים על ידי רוברט זמקיס ונכתב על ידי אריק רות' וזמקיס, על בסיס רומן גרפי באותו שם מאת ריצ'רד מקגווייר. בסרט מככבים טום הנקס, רובין רייט, פול בטאני, קלי ריילי ומישל דוקרי. הפקת הסרט מהווה שיתוף פעולה בין הנקס לרייט ובין זמקיס לרוט לראשונה מזה שלושים שנה לאחר עליית הסרט "פורסט גאמפ" לאקרנים בשנת 1994.

הסרט עתיד לעלות לאקרנים ב-15 בנובמבר 2024, בהפצתה של "TriStar Pictures", חברת-בת של "סרטי סוני".

==רקע עלילתי==
עלילת הסרט מביאה את סיפורם של בית אחד ויושביו, במסגרת אירועים הנפרשים לאורך כ-100 שנה.

==צוות השחקנים והדמויות==
* טום הנקס – ריצ'רד יאנג
* רובין רייט – מרגרט
* פול בטאני – אל יאנג, אביו של ריצ'רד.
* קלי ריילי – רוז יאנג, אשתו של אל ואמו של ריצ'רד.
* מישל דוקרי – גברת הארטר
* גווילם לי – ג'ון הארטר, בעלה של גברת הארטר.
* אופליה לוביבונד – סטלה ביקמן, דוגמנית פין-אפ.
* דייוויד פין – ליאו, ממציא.
* לזלי זמקיס – אליזבת פרנקלין
** לורן מקווין – אליזבת, בצעירותה.
** בו גדסדון – אליזבת, בגיל הנעורים.
* ג'ונתן אריס – ארל היגינס
* אלבי סלטר – ג'ימי
** הארי מרקוס – ג'ימי, בצעירותו.
* לילי אספל – בת'אני
* בן ויגינס
* ג'ואל אולט – אמריקאי יליד
* דני מקאלום – אמריקאית ילידית
* ניקי אמוקה-בירד – הלן האריס
* אניה מרקו האריס – ראקל
* מוחמד ג'ורג' – וינסטון
* דקסטר סול אנסל

==הפקה==
===פיתוח===
פיתוחו של עיבוד קולנועי לרומן הגרפי "כאן" מאת ריצ'רד מקגווייר הוכרז לראשונה בפברואר 2022, ובמעמד ההכרזה נמסר כי על הפקת הסרט יופקדו החברות "Playtone" ו-"ImageMovers", על כתיבת התסריט יופקד התסריטאי אריק רות'; על הבימוי, רוברט זמקיס, וכי בתפקיד הראשי עתיד לככב טום הנקס. עד לתחילת פסטיבל הקולנוע בקאן שהתקיים במאי 2022, נמסר על ליהוקה של רובין רייט, על הצטרפותן של "מירמקס" בתור מקור המימון העיקרי של הפקת הסרט והמפיצה הבינלאומית, ושל "סרטי סוני" כמפיצת הסרט בארצות הברית. בספטמבר 2022, נמסר על ליהוקם של פול בטאני וקלי ריילי לצוות השחקנים, ולאחר מכן, על ליהוקה של לזלי זמקיס בפברואר 2023, ושל מישל דוקרי וגווילם לי באפריל 2023.
===צילומים===
צילומי הסרט, שהתעתדו להתחיל בספטמבר 2022, החלו לבסוף בינואר 2023 באולפני פיינווד שבלונדון. במהלך צילומי הסרט נעשה שימוש בטכנולוגיית אינטליגנציה מלאכותית גנרטיבית חדשה בשם "Metaphysic Live" כדי להחליף את פניהם של השחקנים ולהצעיר אותם בזמן אמת תוך כדי הצילומים במקום להשתמש בשיטות עיבוד נוספות בתהליך הפוסט פרודקשן.

==הפצה==
במקור, התעתד הסרט לעלות לאקרנים בבכורה עולמית בלוס אנג'לס ובניו יורק ב-15 בנובמבר 2024, בהפצת "TriStar Pictures", חברת-בת של "סרטי סוני", ולאחר מכן לעלות לאקרנים בבתי קולנוע נבחרים ברחבי ארצות הברית ב-22 בנובמבר 2024 לפני שיופצו מסחרית ב-27 בנובמבר. עם זאת, ב-21 ביוני 2024, הודיעה "סרטי סוני" כי הסרט יופץ ישירות לכל בתי הקולנוע ב-15 בנובמבר 2024.

==קישורים חיצוניים==

==הערות שוליים==

קטגוריה:סרטי דרמה אמריקאיים
קטגוריה:סרטים מבוססי קומיקס
קטגוריה:סרטים שצולמו באנגליה
קטגוריה:סרטי רוברט זמקיס
קטגוריה:סרטי מיראמקס
קרב סן-קנטן (1557)

הקרב על סן-קנטן של 1557 היה אירוע מכריע במהלך המלחמה האיטלקית 1551–1559 בין ממלכת צרפת והאימפריה הספרדית, בסן-קנטן בפיקרדי. כוח ספרדי הבסבורגי בפיקודו של אמנואלה פיליברטו, דוכס סבויה הביס צבא צרפתי בפיקודו של לואי גונזאגה, דוכס נבר, ואן דה מונמורנסי, דוכס מונמורנסי.

== הקרב ==
הקרב התרחש ביום החג של סנט לורנס 10 באוגוסט. פיליברטו, עם בעלי בריתו האנגלים, הציב מצור על סן-קנטן. מונמורנסי עם כוח של כ-26,000 איש צעדו לסן-קנטן כדי לחלץ את העיר מהמצור. מול כוח כפול מכוחותיו, ניסה מונמורנסי להשיג גישה לסן-קנטן דרך ביצה, אך נסיגה צרפתית מאוחרת אפשרה לספרדים להביס את הצרפתים וללכוד את מונמורנסי.

במהלך הקרב כנסיית קולג' סן-קנטן נפגעה קשות מאש.

== לאחר מכן ==
לאחר הניצחון על הצרפתים בסן-קנטן, "מראה שדה הקרב גרם לפיליפ סלידה קבועה ממלחמה"; הוא סירב לממש את יתרונו, ונסוג לארצות השפלה הספרדיות מצפון, שם היה המושל מאז 1555. בשנת 1558, ההבסבורגים ניצחו שוב בקרב גרוולין. שלום קאטו-קמברזי סיים את המלחמה בשנת 1559.

== משתתפים בולטים ==
הצרפתי מרטן גר לחם בשורות הספרדים ורגלו נקטעה.<ref name="Davis-1983"></ref> במהלך היעדרותו הארוכה, חייל אחר התחזה אליו בכפר של גר עד שחזר ב-1560. דודו של סר פיליפ סידני נהרג כאן ב-1557.

== חג הקדוש לורנס ==
בהיותו אדוק ביותר, פיליפ השני היה מודע לכך שה-10 באוגוסט הוא חגו של לורנס הקדוש, דיאקון רומי שנצלה על רשת בשל אמונתו הנוצרית. לפיכך, לזכר הניצחון הגדול ביום לורנס הקדוש, פיליפ שלח פקודות לספרד כי יש לבנות ארמון גדול בצורת רשת בהרי גוואדררמה צפונית-מערבית למדריד. המכונה El Escorial, והבנייה הושלמה לבסוף בשנת 1584.<ref name="Parker"></ref>

== בתרבות ==
Se armó la de San Quintín ("זה הפך לאחד של סנט קוונטין") הוא ביטוי ספרדי לתיאור מחלוקת גדולה.<ref name="EP"></ref>

== קישורים חיצוניים ==

== הערות שוליים ==

סן-קנטן (1557)
סן-קנטן (1557)
סן-קנטן (1557)
קטגוריה:1557
בנג'מין טאפן

בנג'מין טאפן (באנגלית: Benjamin Tappan; 25 במאי 1773 – 20 באפריל 1857) היה שופט ופוליטיקאי אמריקאי שכיהן כחבר הסנאט של ארצות הברית מטעם אוהיו.

==ביוגרפיה==
טאפן נולד בנורת'המפטון, , אמריקה הבריטית, ולמד בבתי הספר הציבוריים שם. הוא נסע לאיים האנטילים ולמד ציור אצל גילברט סטיוארט. מ-1803 עד 1804 היה חבר ב. הוא שירת בצבא ארצות הברית ולחם במלחמת 1812. בבחירות לנשיאות ארצות הברית ב-1832 היה אלקטור מטעם המפלגה הדמוקרטית.

מאוקטובר 1833 עד יוני 1834 היה שופט בית המשפט המחוזי באוהיו. הוא לא המשיך בתפקידו היות שהסנאט דחה את מינויו ב-29 במאי.

טפאן נבחר לסנאטור מטעם מדינת אוהיו וכיהן מ-1839 עד 1845.

טאפן מת ב ב-1857.

==קישורים חיצוניים==

* 

==הערות שוליים==

קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1773
קטגוריה:אמריקאים שנפטרו ב-1857
סאם אנדרסון

סאם אנדרסון (באנגלית: Sam Anderson; נולד ב-13 במאי 1945) הוא שחקן אמריקאי. יידוע בעיקר בזכות תפקידו כברנרד בסדרה אבודים.
== ביוגרפיה ==
לאנדרסן תואר שני באמנויות מאוניברסיטת צפון דקוטה ואוניברסיטת ויסקונסין, עם התמחות בספרות אמריקאית וכתיבה יוצרת.<ref></ref>

בשנות ה-70 של המאה ה-20 לימד דרמה במכללת אנטילופ ואלי בלנקסטר (קליפורניה).

== תפקידים בולטים ==

אנדרסון התפרסם לראשונה בזכות תפקידיו כסאם גורפלי, מפקח חדר הדואר ב"קרובים רחוקים מאוד", המנהל ויליס דוויט ב"להתבגר ולהתגבר", רופא קרדיולוג ראשי ב"ER", עורך הדין הולנד מנברס בשני העונות הראשונות של "אנג'ל"<ref></ref> וכברנרד ב"אבודים".<ref></ref> בנוסף, הוא היה אחד השחקנים החוזרים בפרקים שונים של "WKRP בסינסינטי", וגילם דמויות שונות, כולל קצין הגירה בפרק "אמריקניזציה של איוון". בקולנוע, גילם באופן בולט את מנהל בית הספר ב"פורסט גאמפ".

אנדרסון מוכר גם כמנהל המשנה של מלון רויאל בפרק "הרויאל" של "מסע בין כוכבים: הדור הבא", וכדוקטור הארד ב"חברים". תפקידי האורח הנוספים שלו כוללים את "רמינגטון סטיל", "בלוז לכחולי המדים", "בנות הזהב", "רצח במשיכת קולמוס", "גדרות לבנות", "הבית הלבן", "כולם אוהבים את ריימונד", ותוכניות רבות אחרות. אנדרסון היה אורח בעונה 8 של "NCIS" בתפקיד וולטר קרמייקל, מורה בחטיבת ביניים שבאחד מכיתותיו הופך לזירת פשע בה נחטף אחד מתלמידיו.<ref></ref>

==קישורים חיצוניים==

*

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אבודים
קטגוריה:בוגרי אוניברסיטת ויסקונסין–מדיסון
נועה כרמי

נועה כרמי (נולדה ב־4 בפברואר 2001) היא שחקנית וזמרת ישראלית.

== ביוגרפיה ==
כרמי נולדה בראשון לציון ועברה יחד עם משפחתה לתל אביב ב-2017. אמה, נעמה כרמי, היא מורה. אביה, יובל כרמי, מהנדס חשמל בחברת החשמל. לכרמי אח ואחות.

בגיל 17 השתתפה בעונה החמישית של דה וויס ישראל בשלב הראשון של המוקדמות.

כרמי בוגרת בית הספר לאומנויות עירוני א' בתל אביב במגמת התיאטרון,<ref></ref> ובוגרת בית הספר למשחק סמינר הקיבוצים במסלול התלת-שנתי, בניהולו של יחזקאל לזרוב.

עשתה שירות צבאי מלא כשחקנית בתיאטרון צה"ל.<ref name=":0"></ref>

כשהייתה בת 21, הצטרפה לקבוצת הצעירים של תיאטרון גשר.<ref></ref>

== קריירה ==
ב-2019 יצא הסרט הקצר "אחרת" בבימויו של עומר שמיר בו שיחקה כרמי את הדמות הראשית, נגה, לצד השחקנים חגית דסברג וזוהר שטראוס. הסרט עוקב אחרי נגה בת ה-17 שמתעמתת עם אמה דליה (חגית דסברג) כדי למנוע את הפינוי של אם סודנית חד הורית לאחר התחמקות של שנה משכר הדירה. הסרט זכה במקום הראשון בפסטיבל סולידריות בסינמטק תל אביב, ובמקום השני בפסטיבל "Solidando film festival" שבאיטליה.<ref></ref>

ב-2021 השתתפה במופע "מתחת לכל ביקורת" בתיאטרון יפו.<ref></ref>

ב-2022 הופיעה בתפקיד אורח בעונה השנייה של "לבד בבית".

משנת 2023 מככבת כרמי בתיאטרון גשר בהצגה "התנצלויות פומביות" שביים ותרגם נעם פרנק, לצד השחקנים ניר כנען, בר מיניאלי ואגם אוזלבו.<ref></ref><ref></ref>

בשנת 2023 הצטרפה לעונה השלישית של הסדרה "בת השוטר", לצד ליאנה עיון ומור סרוסי, שם גילמה את רייזי, בת סמינר.<ref name=":0" />

בשנת 2024 יצא לאקרנים הסרט "חמדה" בבימויו של שמי זרחין, בו מגלמת כרמי את נוגה. בהמשך השנה, השתתפה בפסטיבל א-ז'אנר בתיאטרון תמונע ב"ועדת לבקוביץ'", אופרה דוקומנטרית בהלחנתו של כנען לבקוביץ'.<ref>גואל פינטו, "[https://www.kan.org.il/content/kan/podcasts/p-8262/775772/ היום שאחרי ביידן]", בתוכנית "גם כן תרבות" בכאן תרבות, 22 ביולי 2024</ref>

== חיים אישיים ==
כרמי חיה בתל אביב.

== קישורים חיצוניים ==

* 

== הערות שוליים ==

קטגוריה:שחקניות ישראליות
קטגוריה:שחקנים ישראלים
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:בוגרות בית הספר למשחק של סמינר הקיבוצים
קטגוריה:בוגרי בית הספר למשחק של סמינר הקיבוצים
קטגוריה:ישראליות שנולדו ב-2001
קטגוריה:ישראלים שנולדו ב-2001
מרים בת נקדימון בן גוריון

מרים בת נקדימון בן גוריון הייתה בת לאחת המשפחות העשירות בירושלים, בתקופה שקדמה לחורבן בית שני. בעקבות החורבן, מרים ירדה מכל נכסיה והייתה צריכה לפרנס את עצמה בעבודות משפילות. חז"ל מביאים את סיפורה, בין היתר כדי לדון בסיבות שגרמו למצבה.

==פרטים אישיים==
===השם מרים===
סיפור בתו של נקדימון בן גוריון, שירדה מגדולתה, מופיע בכמה מקומות ורק באיכה רבה מופיע שמה: 
===מצבה המשפחתי===
מהקשר הדיונים במשניות ובגמרא שמיד לאחריהן, מסיקים שמרים הייתה "שומרת יבם" דהיינו אלמנה שטרם סוכם עם אחי בעלה, היבם, האם יישא אותה לאשה או שיתקיים טקס חליצה, ולכן היא נזקקת לפסיקת חכמים, בשאלה כמה כסף היא יכולה למשוך לצרכיה, מממונו ונכסיו של בעלה המנוח.

על פי הכתוב בתלמוד,<ref>כתובות, דף ס"ה, ע"א</ref> באותם ימים נפטר אחיה של מרים ואלמנתו נזקקה, אף היא, לפסיקת חכמים בעניין דומה: ובהמשך נאמר עליה .

== סיפורה של בת נקדימון כמסופר בתלמוד בבלי, דף ס"ו, עמ' ב'==
רבן יוחנן בן זכאי (ריב"ז) נהג לצאת מירושלים, רכוב על חמורו וחבורה מתלמידיו הלכו עמו, כדי ללמוד ממנו. באחד המקרים פגשו צעירה שמרוב עוניה ליקטה גרעיני שעורה (שלא התעכלו) בתוך גללי בהמות. כשהבחינה בריב"ז, , נעמדה לפניו וביקשה שיפרנס אותה. לבקשתו היא הזדהתה, .

 והיא ענתה לו במשל, שהיה נהוג אז: כלומר אי אפשר לשמר ממון באמצעות מלח (כדרך שמשמרים מזון).

ריב"ז שאל אותה לגבי ממונו של חמיה כלומר ממונו של אבי וממונו של חמי היו מעורבים זה בזה ואבדו יחד. ואז הזכירה לריב"ז את עושרה ושאלה: ריב"ז זכר וסיפר לתלמידיו: (מיליון) .

בהמשך הדיון מוזכר בגמרא<ref>תלמוד בבלי, כתובות, ד"ף ס"ז, ע"א</ref> שרבי אלעזר ברבי צדוק פגש אותה, אף הוא, .

== סיפורה של בת נקדימון כמסופר בספרי, דברים, ש"ה, ג'==
הסיפור דלעיל מופיע בספרי, דברים,<ref>ספרי, דברים, ש"ה, ג'</ref> בשינויים קלים בלבד: 

==אופיה של מרים בת נקדימון==
באיכה רבה מופיע סיפורה של אלמנה צעירה שרגילה להתבשם מדי יום בתמרוקים בסכום עתק, אך היא אינה רוצה לסמוך על עושרו של אביה, אלא מבקשת לתבוע את תמרוקיה הרגילים, דווקא מתוך ממונו של בעלה המנוח . היא סבורה שהסכום שפסקו לא יספיק לצרכיה, היא לא שותקת ומעיזה פניה אל מול החכמים: והם מקבלים עליהם את פסק דינה .<ref>איכה רבה, א', מ"ח</ref>

על אף היותה בת עשירים מפונקת, כאשר ירדה מנכסיה, וברצונה לקיים את עצמה, היא לא בחלה בעבודה קשה ומשפילה ולא התביישה בזהותה ובמצבה. כשפגשה את ריב"ז נעמדה לפניו ולא רק שהציגה את עצמה, אלא אף ביקשה ממנו לסייע לה במצוקתה ולפרנסה.

חז"ל לא מספרים מה עלה בגורלה, והיא מוזכרת רק אגב דיונים הלכתיים וסיפורים אמוניים לגבי הסיבות שהביאו אנשים "מאיגרא רמא לבירה עמיקתא".

== ראו גם ==
* נקדימון בן גוריון

== הערות שוליים ==

קטגוריה:ירושלים: אישים
קטגוריה:יהודי תקופת בית שני
קטגוריה:אגדות החורבן
קטגוריה:אישים שחיו במאה ה-1
קטגוריה:אישים בתלמוד
קטגוריה:נשים ביהדות
ריד שפרד

אייזיאה ריד שפרד (באנגלית: Isaiah Reed Sheppard; נולד ב-24 ביוני 2004) הוא כדורסלן אמריקאי המשחק בעמדות הרכז והקלע ביוסטון רוקטס מליגת ה-NBA.

== קריירת תיכון ומכללות ==
שפרד גדל בלונדון, קנטקי ולמד בתיכון נורת' לורל בעיר. כבר בשנתו הראשונה בקבוצת הכדורסל של בית הספר הוא הפך לקלע הפותח וקלע 20.6 נקודות בממוצע למשחק, ובעונה לאחר מכן הוביל את המדינה בנקודות עם 30.1 למשחק. בעונתו השלישית הוא נבחר לשחקן העונה בקנטקי לאחר שהעמיד ממוצעים של 25.5 נקודות, 7.6 אסיסטים, 6.8 ריבאונדים ו-4.4 חטיפות למשחק, ובשנתו האחרונה נבחר למר כדורסל של קנטקי (שחקן התיכונים המצטיין של השנה במדינה) ולמשחק מקדונלד'ס אול-אמריקן לאחר שהעמיד ממוצעים של 22.5 נקודות, 8.5 אסיסטים ו-8.4 ריבאונדים למשחק. שפרד סיים את קריירת התיכון שלו עם 3,727 נקודות, 1,214 אסיסטים ו-1,050 ריבאונדים.

שפרד דורג במקום ה-23 בכל ארצות הברית על ידי ESPN, וב-20 בנובמבר 2021 התחייב לשחק כדורסל מכללות באוניברסיטת קנטקי למרות הצעות מאוניברסיטת לואיוויל, אוניברסיטת המדינה של אריזונה, אוניברסיטת המדינה של אוהיו, אוניברסיטת מסצ'וסטס, אוניברסיטת אינדיאנה ואוניברסיטת וירג'יניה. בקיץ 2023, לפני פתיחת שנת הלימודים, שיחק שפרד במדי קנטקי בטורניר GLOBL JAM בקנדה והעמיד ממוצעים של 8.5 נקודות, 5.8 אסיסטים, 1.8 חטיפות ו-1.3 חסימות למשחק כשהקבוצה זכתה בטורניר עם ארבעה ניצחונות וללא הפסד.

שפרד נבחר לפרשמן העונה באזור ה-SEC על ידי המאמנים ולפרשמן העונה בכל ארצות הברית על ידי התקשורת והמאמנים לאחר שהעמיד ממוצעים של 12.5 נקודות, 4.5 אסיסטים, 4.1 ריבאונדים ו-2.5 חטיפות למשחק וקלע ב-52.1% לשלוש.

ב-18 באפריל 2024 הודיע שפרד על מועמדותו לדראפט ה-NBA לאחר עונה אחת בלבד במכללות.

== קריירה מקצועית ==
ב-26 ביוני 2024 נבחר שפרד במקום השלישי בדראפט ה-NBA {{כ}}2024 על ידי יוסטון רוקטס.

== חיים אישיים ==
אביו של ריד, ג'ף שפרד, שיחק כדורסל מכללות בקנטקי והיה השחקן המצטיין בטורניר אליפות המכללות בכדורסל 1998. הוא אף שיחק במדי אטלנטה הוקס בעונת 1998/1999 ב-NBA ולאחר מכן עבר בבנטון טרוויזו ובפלקנסטרו וירטוס רומא. אימו סטייסי שיחקה גם היא בקנטקי, ואחותו הגדולה מדיסון שיחקה כדורסל מכללות באוניברסיטת קמפבלסוויל.

== קישורים חיצוניים ==

== הערות שוליים ==

קטגוריה:כדורסלנים אמריקאים
קטגוריה:קנטקי: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:אמריקאים שנולדו ב-2004
הבשורה של מפלצת הספגטי המעופפת

הבשורה של מפלצת הספגטי המעופפת הוא ספר סאטירי שנכתב על ידי בובי הנדרסון המגלם את האמונות העיקריות של דת הפארודיה של כנסיית מפלצת הספגטי המעופפת או פסטפאריזם.<ref name="U Pitts"></ref><ref name="usatoday"></ref> מפלצת הספגטי המעופפת (FSM) נוצרה על ידי בובי הנדרסון במכתב פתוח למועצת החינוך של מדינת קנזס, בו הוא עשה פרודיה על הרעיון של עיצוב אינטליגנטי. לאחר שהנדרסון פרסם את המכתב באתר האינטרנט שלו, הוא הפך לתופעה אינטרנטית והוצג בעיתונים גדולים רבים, מה שמשך את תשומת לבן של הוצאות ספרים.

הספר פורסם במרץ 2006 בהוצאת Villard Books, והוא מרחיב את האמונות והפרקטיקות של הפסטפאריזם שנכתבו במכתב הפתוח.

הבשורה כוללת מיתוס בריאה, סט של שמונה 'דיברות' שמתחילות במשפט "אני באמת מעדיף שלא", מדריך לבשורות, והיא דנה בהיסטוריה ובאורח החיים הרצוי מנקודת מבטה של מפלצת הספגטי המעופפת.

הנדרסון משתמש בסאטירה כדי להציג את בעיותיה הלוגיות של הבריאתנות ו"להוכיח" את "קיומה" של מפלצת הספגטי המעופפת באמצעים אלו. בדומה לכך, הספר מציע אלטרנטיבה לתנועת התכנון התבוני. הספר, שנמכר ביותר מ-100,000 עותקים,<ref name="Book"></ref> התקבל בדרך כלל בצורה טובה על ידי המבקרים.

==קישורים חיצוניים==
* 
* 

==הערות שוליים==

קטגוריה:ספרי 2006
אליוט (אלימלך) הורוביץ

אליוט (אלימלך) הורוביץ (1953–2017) היה היסטוריון אמריקאי-ישראל<nowiki/>י. 

== ביוגרפיה ==
הורוביץ, נולד ברובע קווינס, ניו יורק, התחנך בישיבת כרם ביבנה. הוא קיבל תואר ראשון מאוניברסיטת פרינסטון ב-1975. את תואר דוקטור קיבל מאוניברסיטת ייל ב-1982. עבודת הדוקטורט שלו הייתה "אחוות יהודיות בורונה של המאה השבע-עשרה: מחקר בהיסטוריה החברתית של אדיקות". 

לאחר שעלה לישראל, לימד היסטוריה יהודית של ימי הביניים וראית העת המודנית במשך שלושים ושתיים שנים, תחילה באוניברסיטת בן גוריון ובין השנים 1989–2014 באוניברסיטת בר אילן. הוא גם שימש מצרה אורח באוניברסיטת ג'ונס הופקינס, פרינסטון, טורונטו, פן ואוקספורד.<ref></ref>

משנת 2004 ועד מותו שימש הורוביץ כעורך ה-Jewish Quarterly Review, כתב העת הוותיק ביותר בשפה האנגלית שהוקדש למדעי היהדות. הורוביץ תרם רבות להרחבת הגישות והנושאים של כתב העת, וסייע לעצבו לאחד מהפורומים המובילים בתחום מדעי היהדות.

המונוגרפיה של הורוביץ, "Reckless Rites: Purim and the Legacy of Jewish Violence" (2006), זכתה במקום השני בתחרות הפרס הלאומי לספרים יהודיים ב-2007.

בשנת 2014 הורוביץ פרש לפנסיה מוקדמת ומונה למרצה אורח בבאליול קולג', אוקספורד, בשנת הלימודים 2015/16.

==מחקריו==
===חג הפורים ומגילת אסתר===
בספרו "טקסים פזיזים: פורים ומורשת האלימות היהודית", הורוביץ חקר את ההיסטוריה של האלימות היהודית מאז העת העתיקה ואת הדרכים שבהן התמודדו דורות של היסטוריונים עם ההיסטוריה הזו. מחקרו היה הראשון שהכיר באופן מלא והתייחס לפרקטיקות האנטי-נוצריות שהפכו לחלק מהאלימות ההיתולית והתיאטרלית, של חג פורים. הוא גם בחן את הדרכים השונות שבהן שימשה מגילת אסתר, שעליה מתבסס החג, על ידי יהודים ונוצרים במשך מאות שנים - בין אם כמראה עתיקה של צרות מודרניות ובין אם כבסיס לטענות אנטישמיות. לגבי צמא הדם של היהודים.

== ספריו ==
<div class="mw-content-ltr">
*Horowitz, Elliott S. (2006). Reckless Rites: Purim and the Legacy of Jewish Violence. Princeton, N.J.: Princeton University Press. . (Choice Outstanding Academic Titles for 2006, Runner-up for National Jewish Book Award for Jewish History 2006, Short-listed for Choice Magazine Outstanding Reference/Academic Book Award 2006) 
**Review by Goldberg SA. Annales. Histoire, Sciences Sociales 2012 Sep (Vol. 67, No. 3, pp.&nbsp;823–827). Cambridge University Press. Review, by Kessler E. in Studies in Christian-Jewish Relations. 2008;2(2).
**Review of Reckless Rites and related books. Magid, Shaul. Jews, Christians, and Muslims from the Ancient to the Modern World.) Princeton, NJ: Princeton University Press 2006.<ref></ref>
*Horowitz, Elliott S., and Orfali, Moises (2002). The Mediterranean and the Jews: Society, Culture, and Economy in Early Modern Times. Ramat-Gan: Bar-Ilan University Press.<ref>[https://www.worldcat.org/oclc/469544389] WorldCat book record</ref>

</div>

== הערות שוליים ==

קטגוריה:היסטוריונים יהודים אמריקאים
קטגוריה:נפטרים ב-2017
קטגוריה:ילידי 1953
בית העלמין ניקולו-ארכנגלסקויה

בית העלמין ניקולו-ארכנגלסקויה (ברוסית: Николо-Архангельское кладбище) הוא אחד מבתי בתי הקברות הגדולים במחוז מוסקבה, השוכן בעיר בלאשיחה, שברוסיה.

נוסד בשנת 1960. שטחו 135.65 דונם. ממוקם בבלאשיחה ליד נפת נובוקוסינו במוסקבה, הוא מחולק למרכזי ומזרחי. יש בו קרמטוריום, וכן קולומבריום פתוח וסגור.

==היסטוריה==
בית הקברות ניקולו-ארכנגלסקויה נוסד על פי החלטת מועצת העיר מוסקבה ב-1960. בשנת 1973 נפתחה בשטחו המשרפה השנייה של מוסקבה, הגדולה באירופה (במשך תקופה ארוכה היא נכללה בספר השיאים של גינס כגדולה בעולם)<ref>https://ritual.mos.ru/crematories/nikolo-arkhangelskiy-krematoriy</ref>. לא הרחק מהכניסה הצפון-מערבית, נבנתה בשנים 1990–2000 כנסיית ההשתדלות של מריה הקדושה. ליד הכניסה הראשית של בית הקברות נמצאת הקפלה של וארוס הקדוש.

==אנשים מפורסמים הקבורים בבית העלמין==
* אלכסיי פטרנקו 
* רדנר מורטוב 
* רימה מרקובה 
* ז'אנה פריסקה 
* אנה ברקובה 
* איגור אקימושקין 

==קישורים חיצוניים==

* 

==הערות שוליים==

קטגוריה:מוסקבה: בתי קברות
קודי ויליאמס

קודי ויליאמס (באנגלית: Cody Williams; נולד ב-20 בנובמבר 2004) הוא כדורסלן אמריקאי המשחק בעמדת הסמול פורוורד ביוטה ג'אז מליגת ה-NBA.

== קריירת תיכונים ומכללות ==
ויליאמס נולד בסן לואיס אוביספו, קליפורניה וגדל בגילברט, אריזונה. הוא למד בתיכון פרי בעיר ובשנתו השלישית נבחר לשחקן השנה באזור פרמייר לאחר שהעמיד ממוצעים של 13 נקודות, ארבעה ריבאונדים, שלושה אסיסטים ושתי חטיפות למשחק וזכה עם קבוצתו באליפות המדינה בדרג 6A. בעונתו הרביעית והאחרונה רשם ויליאמס 18.4 נקודות, 6.7 ריבאונדים וארבעה אסיסטים למשחק והוביל את הפומאס למאזן 30–1 ולאליפות שנייה ברציפות. הוא נבחר לשחק במשחק מקדונלד'ס אול-אמריקן ובנייקי הופ סאמיט.

ויליאמס דורג שביעי בכל ארצות הברית על ידי ESPN ובחר לשחק כדורסל מכללות באוניברסיטת קולורדו בולדר למרות הצעות מאוניברסיטת המדינה של לואיזיאנה, אוניברסיטת אריזונה, UCLA ואוניברסיטת דרום קליפורניה.

בעונת 2023/24 הוא נבחר לחמישיית הפרשמנים של אזור Pac-12 לאחר שהעמיד ממוצעים של 11.9 נקודות, 3 ריבאונדים ו-1.6 אסיסטים למשחק.

== קריירה מקצועית ==
ב-26 ביוני 2024 נבחר ויליאמס במקום ה-10 בדראפט ה-NBA {{כ}}2024 על ידי יוטה ג'אז.

== קריירה בנבחרת הלאומית ==
ב-2023 זומן ויליאמס על ידי מאמנו בקולורדו טד בויל לנבחרת הנוער של ארצות הברית לגביע העולם בכדורסל עד גיל 19, והעמיד ממוצעים של 7.9 נקודות, 3.6 ריבאונדים ו-1.1 אסיסטים למשחק.

== חיים אישיים ==
אחיו הגדול של קודי, ג'יילן ויליאמס, משחק באוקלהומה סיטי ת'אנדר מליגת ה-NBA.

== קישורים חיצוניים ==

*[https://www.fiba.basketball/en/player/344280/Cody-Williams פרופיל], באתר פיב"א

== הערות שוליים ==

קטגוריה:כדורסלנים אמריקאים
קטגוריה:אריזונה: כדורסלנים
קטגוריה:כדורסלני אוניברסיטת קולורדו
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:אמריקאים שנולדו ב-2004
הילה (סרט)

הילה הוא סרט קולנוע ישראלי משנת 2023 שעלה לאקרנים בשנת 2024 שכתבה וביימה מיכל בת-אדם. משחקים בו ג'ייד דייכס וויקס, אילה פלג, פיני טבגר ויעקב זדה דניאל בתפקידים הראשיים. העלילה עוסקת באם יחידנית שמתקשה להינתק מאבי בתה שנטש אותה. חלק מהסיפור מתואר בפלשבקים ובחלומות הקשים שלה.

==תקציר העלילה==
הילה (ג'ייד דייכס וויקס) היא במאית סרטים תיעודיים. היא מגדלת לבד את בתה נעמי (איילה פלג) בת ה-7. האב הביולוגי של נעמי הוא הסופר שאול דותן (יעקב זדה דניאל), שעמו ניהלה מערכת יחסים אך הוא נטש אותה, התחתן עם אישה בריטית ועבר ללונדון. מגיע שאול לישראל לרגל הוצאת ספרו החדש, הילה עדיין קשורה אליו באהבה כפייתית ומטרידה אותו ואת משפחתו אך הוא מנסה להשתחרר ממנה.

הילה נתונה בסערת רגשות שמשפיעה על עבודתה ועל יחסה לנעמי. היא חוזרת בחלומות לילדותה בה אמרה לה אימה (דנה קבסה) שהיא לא יפה ולא חכמה ועל אביה שמואל (אלי גורנשטיין) שהביא אותה בכוח לשהות במשק של אחיו גדעון (רמי ברוך) וגיסתו שלומית (אסתי קוסוביצקי) שלא הבחינה שבעלה מטריד מינית את הילה הילדה.

נעמי והילה מתיידדות עם איש הביטחון של בית הספר, מיכאל (פיני טבגר). הוא מספר להילה כי בילדותו החל לנגן בפסנתר ונתן קונצרטים (דן מונסטירסקי) אך הפסיק בגלל לחץ נפשי, עבר למחשבים וכעת הוא שומר בבית הספר ומטפל בהוריו.

לבסוף מתקשר שאול להילה והיא בטוחה שהוא רוצה לחזור אליה אבל הוא מבקש ממנו שתעזוב אותו ואת משפחתו ולא חוזר בו גם לאחר שהיא מגלה לו שנעמי היא בתו.

כעת מתקרבת הילה למיכאל אך הוא מרגיש שהיא עדיין קשורה לשאול ומבקש ללכת אך היא מפצירה בו להישאר עד ש"המחלה" הכפייתית שלה כלפי שאול תחלוף.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ייד דייכס וויקס
|הילה
|
|-
|איילה פלג
|נעמי
|
|-
|פיני טבגר
|מיכאל
|
|-
|יעקב זדה דניאל
|שאול דותן
|סופר
|-
|אלי גורנשטיין
|שמואל
|אבא של הילה
|-
|דנה קבסה
|אמא של הילה
|
|-
|יגאל שדה
|אח בבי"ח/מלצר
|
|-
|רמי ברוך
|גדעון
|דוד של הילה
|-
|אסתי קוסוביצקי
|שלומית
|אמא של הילה
|-
|ניר שטראוס
|דוד
|שכן של הילה
|-
|יוליה שניידר
|אשתו של שאול
|תלמידה
|-
|הילי הר-קט
|הילה בילדותה
|
|-
|יעל פולמן
|נורית
|חברה של מיכל
|-
|דן מונרסטירסקי
|מיכאל בילדותו
|פסנתרן

|}

==קישורים חיצוניים==

* 
*[https://www.filmfund.org.il/Movie?movieId=479 הילה], בקרן הקולנוע הישראלי
*[https://e.walla.co.il/item/367221 ביקורת על הילה], באתר וואלה
*
*
*איתן ווייץ, [https://eithanwe.wordpress.com/2024/06/20/הילה-הביקורת/ הילה: הביקורת], 20 ביוני 2024

קטגוריה:סרטי 2023
קטגוריה:סרטים ישראליים
קטגוריה:סרטים בעברית
קטגוריה:סרטי מיכל בת-אדם
קטגוריה:סרטי יונייטד קינג
קטגוריה:סרטי דרמה ישראליים
שטאבשף

דגל השטאבשף מוקדם יותר
דגל השטאבשף מאוחר יותר
שטאבשף (בגרמנית: Stabschef, רמטכ"ל) היה תואר ודרגה חצי-צבאית באס אה (SA), לוחמי הסער הסמי-צבאיים הקשורים למפלגה הנאצית. זו הייתה דרגה ותפקיד שמילא ראש המבצעים של האס אה. הדרגה הייתה שווה ערך לדרגת גנרל-אוברסט בצבא הגרמני ולגנרל בצבא ארצות הברית.

== הגדרה ==
התואר 'שטאבשף', עדיין לא דרגה, נוצר ב-1929 כדי לסייע ל (מנהיג האס אה העליון) עם ניהול הארגון הצומח במהירות. אוטו ואגנר החזיק בתפקיד תחת אוברסטה אס אה פיהרר פרנץ פפר פון סלומון בין השנים 1928 ל-1930, ולמעשה עמד בראש האס אה מקבלתו של היטלר את התואר אוברסטה אס אה פיהרר באוגוסט עד שארנסט רהם החליף אותו בינואר 1931.

דרגת האס אה בפועל של שטאבשף נוצרה על ידי רהם עבורו בשנת 1933 לאחר שהיטלר הפך לקנצלר. למרות שהיטלר הפך למפקד העליון של האס אה ב-1930, הניהול השוטף של הארגון הושאר בידי הרמטכ"ל. כך, האנשים שהחזיקו בדרגת שטאבשף לאחר 1930 היו המנהיגים האמיתיים של האס אה.

== נושאי המשרה ==
התואר של שטאבשף הוחזק על ידי ארבעה אנשים שונים בין השנים 1929 ו-1945 והיה, פרט למקרה הראשון של הירושה, בירושה עקב מותו של קודמו. קציני האס אה הבאים החזיקו בדרגת שטאבשף:
{| class="wikitable"
|+ 
|-
! מס' !! תמונה !! שטאבשף !! כניסה לתפקיד !! סיום התפקיד !! מפלגה
|-
| bgcolor="#964b00" | 1 || אוטו ואגנר <small>(1888–1971)</small> || אוקטובר 1929 || 31 בדצמבר 1930 || המפלגה הנאצית
|-
| bgcolor="#964b00" | 2 || ארנסט רהם <small>(1887–1934)</small> || 5 בינואר 1931 || 1 ביולי 1934 || המפלגה הנאצית
|-
| bgcolor="#964b00" | 3 || ויקטור לוצה <small>(1890–1943)</small> || 1 ביולי 1934 || 2 במאי 1943 || המפלגה הנאצית
|-
| bgcolor="#964b00" | – || מקס ייטנר <small>(1888–1963)</small> <small>בפועל</small> || 2 במאי 1943 || אוגוסט 1943 || המפלגה הנאצית
|-
| bgcolor="#964b00" | 4 || וילהלם שפמאן <small>(1894–1970)</small> || אוגוסט 1943 || 5 במאי 1943 || המפלגה הנאצית
|}

== סימני הדרגה ==
סמל מוקדם של שטאבשף היה מורכב מטלאי עלה אלון שנלבש על צווארון מדי האס אה. עדויות צילומיות מציגות את ארנסט רהם עונד סמל כזה בימיו הראשונים כראש המטה של האס אה. ככל שסמכותו של רהם התגברה, כך גם סמליו גדלו ובאמצע 1931 עדויות צילומיות מראות אותו עונד כוכב עטור זר שעוצב בדומה לצווארון גנרל בוליביאני, בשל ניסיונו הצבאי הקודם של רהם כיועץ צבאי בבוליביה.

לאחר 1933, הסמל של שטאבשף היה מורכב מדוגמת "רומחים מוצלבים", ומסביבו חצי עיגול עלי אלון. לאחר 1934, הסמל הוחלף לתבנית שלושה עלי אלון מוקפים בדומה לסמל דרגת האס אס של רייכספיהרר אס אס. עם נפילת גרמניה הנאצית, האס אה חדל מלהתקיים ואיתו דרגת שטאבשף.<gallery class="center">
קובץ:SA-Stabschef_1933.svg|טלאי צווארון (1933–1934)
קובץ:SA-Stabschef.svg|טלאי צווארון (1934–1945)
קובץ:SA_OF10_ChdSt_Schulterstück_1945.jpg|תג כתף (1933–1945)
</gallery>
{| class="toccolours" border="1" cellpadding="4" cellspacing="0" style="border-collapse: collapse; margin: 0.5em auto; clear: both;"
| align="center" width="30%" | דרגה זוטרה<br />אוברגרופנפיהרר
| align="center" width="40%" | דרגות האס אה<br />שטאבשף
| align="center" width="30%" | דרגה בכירה<br />אוברסטר אס אה פיהרר
|}

קטגוריה:דרגות צבאיות בגרמניה
קטגוריה:גרמניה הנאצית: צבא וביטחון
בני קטה

בני קטה הוא קצין בצה"ל בדרגת אלוף-משנה, המכהן כמפקד עוצבת הגולן. קודם לכן שימש כסגן מפקד אוגדת איו"ש, מפקד בא"ח כפיר ומפקד גדוד שמשון.

קטה התגייס לצה"ל באוגוסט 2005 ושובץ לגדוד דוכיפת בחטיבת כפיר, עבר מסלול הכשרה כלוחם, קורס מ"כים חי"ר וקורס קציני חי"ר. בהמשך מונה למפקד פלוגה בגדוד נחשון. בין השנים 2018–2020 כיהן כמפקד גדוד שמשון, ובין השנים 2021–2023 שימש מפקד בא"ח כפיר.
ב-21 באפריל 2024 מונה למפקד עוצבת הגולן.<ref></ref>
== הערות שוליים ==

קטגוריה:מפקדי גדודים בחטיבת כפיר
קטגוריה:אלופי-משנה בצה"ל
קטגוריה:מפקדי חטיבות במלחמת חרבות ברזל
אוברסטר אס אה פיהרר

אוברסטר אס אה פיהרר (בגרמנית: Oberster SA-Führer), היה המנהיג בתואר של הקבוצה הסמי-צבאית של המפלגה הנאצית, האס אה.

== היסטוריה ==
כדי לרכז את נאמנות האס אה, היטלר קיבל על עצמו את הפיקוד על הארגון כולו ב-1930 ונשאר אוברסטר אס אה פיהרר למשך כל קיום הקבוצה. לאחר 1931, מי שהחזיק בדרגת שטאבשף, כמו ארנסט רהם, התקבלו כמפקדי האס אה.

=== סימני הדרגה ===
לדרגת אוברסטר אס אה פיהרר לא היה סמל אחיד מסוים והוא היה תואר צבאי למחצה שניתן לסמן במגוון דרכים. הרמן גרינג, למשל, הכין מדים משוכללים, עם סרט זרוע צלב קרס מלווה בפסי שירות לבנים. לעומת זאת, מוריס לבש פשוט חולצה חומה של לוחמי סער נאצים ללא סמל, כמו היטלר כשהחזיק בתואר הזה.

== רשימת נושאי המשרה ==
{| class="wikitable"
|+ 
|-
! מס' !! תמונה !! אוברסטר אס אה פיהרר !! כניסה לתפקיד !! סיום התפקיד !! מפלגה
|-
| bgcolor="#964b00" | 1 || אמיל מוריס <small>(1888–1971)</small> || פברואר 1920 || אוגוסט 1921 || המפלגה הנאצית
|-
| bgcolor="#964b00" | 2 || || הנס אולריך קלינטש <small>(1898–1959)</small> || אוקטובר 1921 || פברואר 1923 || המפלגה הנאצית
|-
| bgcolor="#964b00" | 3 || הרמן גרינג <small>(1893–1946)</small> || פברואר 1921 || נובמבר 1923 || המפלגה הנאצית
|-
| colspan="6" align="center" | אין (נובמבר 1923 – 1 בנובמבר 1926)
|-
| bgcolor="#964b00" | 4 || פרנץ פפפר פון סלומון <small>(1868–1968)</small> || 1 בנובמבר 1926 || 29 באוגוסט 1930 || המפלגה הנאצית
|-
| bgcolor="#964b00" |54 || אדולף היטלר <small>(1889–1945)</small> || 2 בספטמבר 1930 || 30 באפריל 1945 || המפלגה הנאצית
|}
{| class="toccolours" border="1" cellpadding="4" cellspacing="0" style="border-collapse: collapse; margin: 0.5em auto; clear: both;"
| align="center" width="30%" | דרגה זוטרה<br />שטאבשף
| align="center" width="40%" | דרגות האס אה<br />אוברסטר אס אה פיהרר
| align="center" width="30%" | דרגה בכירה<br />אין
|}

קטגוריה:דרגות צבאיות בגרמניה
קטגוריה:גרמניה הנאצית: צבא וביטחון
שבאנה מחמוד

שבאנה מחמוד (באנגלית: Shabana Mahmood; באורדו: شبانہ محمود; נולדה ב-17 בספטמבר 1980) היא עורכת דין המכהנת כשרת המשפטים וכלורד צ'נסלור מטעם מפלגת הלייבור.

== ביוגרפיה ==
מחמוד ואחיה התאום<ref name="POG"></ref> נולדו ב-1980 בברמינגהאם.<ref name="SM11"></ref> אביה, מחמוד אחמד, הוא מהנדס שעבודתו בתחום התפלת מים הובילה את המשפחה להתגורר בשנים 1981–1986 בעיר טאיף בערב הסעודית.<ref name="SM11" /> עם שובם לברמינגהאם רכשו הוריה של מחמוד חנות מכולת שכונתית ואימה של שבאנה, זובידה, עבדה בה.<ref name="POG2"></ref> כנערה חלמה מחמוד להיות עורכת דין, אך החלה להיות מעורבת בפוליטיקה מקומית כשאביה אחמד נבחר לעמוד בראש הסניף המקומי של מפלגת הלייבור, והיא סייעה לו בהתמודדות בבחירות המקומיות.

מחמוד סיימה ב-2002 תואר ראשון באוניברסיטת אוקספורד, וקיבלה ב-2003 מלגה כדי להשלים את הכשרתה כעורכת דין,<ref name="DODS2"></ref> עם התמחות בשיפוי מקצועי.<ref></ref>

== קריירה פרלמנטרית ==
לקראת הבחירות הכלליות ב-2010 הציגה מחמוד את מועמדותה לפרלמנט מטעם הלייבור במחוז הבחירה ברמינגהאם ליידיווד, במקומה של חברת הפרלמנט קלייר שורט שהודיעה על פרישה מהחיים הפוליטיים.<ref name="AKPE"></ref> בבחירות עצמן נבחרה מחמוד ברוב של 55.7% מהקולות. היא וחברות הפרלמנט רושנרה עלי ויסמין קורשי היו חברות הפרלמנט המוסלמיות הראשונות בבריטניה.

במהלך כהונתו של אד מיליבנד כיושב ראש האופוזיציה היא כיהנה בממשלת הצללים שלו כשרה לענייני בתי הסוהר, שרה לענייני השכלה גבוהה ושרת כספים במשרד האוצר.<ref></ref> מחמוד נבחרה מחדש בבחירות הכלליות של 2015 עם רוב של 73.6% מהקולות,<ref name="electoralcalculus2015"></ref> ומונתה בקבינט הצללים כשרה בכירה במשרד האוצר.<ref></ref>

בבחירות להנהגת מפלגת הלייבור שנערכו באותה שנה היא תמכה במועמדותה של איווט קופר,<ref></ref> ולאחר שזו הפסידה במירוץ לג'רמי קורבין הודיעה מחמוד על פרישה מממשלת הצללים על רקע אי הסכמתה עם מדיניותו הכלכלית של יושב הראש הנבחר.<ref></ref> ב-2016 נבחרה מחמוד נבחר לייצג את סיעת הלייבור בוועד הפועל של המפלגה, וסירבה שוב לתפקיד בממשלת הצללים של קורבין.<ref name="ZEFF23"></ref> בהמשך אותה שנה היא תמכה באוון סמית' בניסיון הכושל להחליף את קורבין בהנהגת הלייבור.

מחמוד שמרה על מקומה בפרלמנט גם בבחירות הבזק של 2017, עם רוב של 82.7% מהקולות, ושוב בבחירות הכלליות של 2019 עם 79.2% מהקולות. בסבב המינויים בממשלת הצללים שנערך במאי 2021 מונתה מחמוד כמנהלת ארצית של הקמפיין של מפלגת הלייבור, במקומה של אנג'לה ריינר.

בספטמבר 2023 מינה קיר סטארמר את מחמוד לתפקיד שרת המשפטים בממשלת הצללים,<ref></ref> ובאותו חודש היא נכללה ברשימת 20 אנשי השמאל המשפיעים ביותר בבריטניה של הניו סטייטסמן.<ref></ref> ב-5 ביולי 2024 עת ניצחה המפלגה בבחירות הכלליות בממלכה המאוחדת, מונתה ללורד צ'נסלור.

== קישורים חיצוניים ==
* 

== הערות שוליים ==

קטגוריה:לורד צ'נסלורים
קטגוריה:בוגרות אוניברסיטת אוקספורד
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:מוסלמיות בריטיות
קטגוריה:בריטיות שנולדו ב-1980
קטגוריה:בריטים שנולדו ב-1980
ציף ציף מעל הרציף

"ציף ציף מעל הרציף" הוא שיר בביצוע הלהקה הישראלית "השלושרים", שנכלל באלבום היחיד שהוציאה הלהקה, "השלושרים" (1969). ירון לונדון כתב את מילות השיר, ודני ליטני הלחין אותו.

== על השיר ==
בני אמדורסקי, שיזם את הקמת "השלושרים", עסק (בנוסף לתפקיד הזמרה שלו בשלישייה) בפנייה לכותבים בבקשה לכתוב עבור השלישייה. הוא פנה לירון לונדון וביקש שירים. ללונדון היו שני טקסטים מוכנים – "ציף ציף מעל הרציף" ו"לו הייתי פיראט". לונדון ייעד את השירים עבור שלישייה אחרת, "הנמר הנוראי", אך "הנמר הנוראי" לא הקליטו את השירים, ואלה עברו ל"השלושרים".

לונדון סיפר על הרקע לכתיבת השיר: 

== גרסאות כיסוי ==
לשיר הוקלטו כמה גרסאות כיסוי. מלחין השיר, דני ליטני, פרסם את השיר ב־1977 כצד ב' של הסינגל "היום בו נפלו השמיים". ב־1978 כלל אותו באלבומו "יחס חם". הדודאים הקליטו את השיר וכללו אותו במארז המחומש שלהם, שנקרא בשמם – "הדודאים". הפרברים הקליטו את השיר וכללו אותו במארז המתומן שלהם, "הפרברים – 40 שנות זמר". רונית אופיר הקליטה את השיר. סולניות האופרה הישראלית בליווי התזמורת הקאמרית הישראלית ביצעו את השיר במופע מיוחד שקיימו לכבוד 80 שנה לנמל תל אביב, ובו שרו משירי הזמר העברי. אסף אמדורסקי ביצע את השיר במופע שערך משירי אביו, בני אמדורסקי: "אני גיטרה – אסף מנגן ושר בני אמדורסקי".

== קישורים חיצוניים ==

* [https://youtu.be/1-7XpE-gX7A?si=cdLxN2tsAI4QtsWO "ציף ציף מעל הרציף", אודיו], באתר יוטיוב
* [https://youtu.be/qUjqRu3SR3g?si=GYH3hWeHO9tqpo2j "ציף ציף מעל הרציף" בביצוע דני ליטני, אודיו], באתר יוטיוב

== ביאורים ==

== הערות שוליים ==

קטגוריה:שירי 1969
קטגוריה:סינגלים מ-1969
קטגוריה:שירי השלושרים
קטגוריה:שירים בעברית
קטגוריה:שירים שנכתבו על ידי ירון לונדון
קטגוריה:שירים על רכבות
קטגוריה:שירים על בעלי כנף
I Am: Celine Dion

"I Am: Celine Dion" (בעברית: "אני: סלין דיון") הוא סרט תיעודי, ביוגרפי ומוזיקלי בבימויה של איירין טיילור. הוא יצא לאור ב-25 ביוני 2024 בפלטפורמת הסטרימינג אמזון פריים וידאו. הסרט התיעודי מתמקד בחייה ובהתמודדויותיה של הזמרת הקנדית סלין דיון, במיוחד במאבקה עם תסמונת האדם הנוקשה , מצב נוירולוגי נדיר.

== סקירה ==
הסרט בבימויה של איירין טיילור, לוכד רגעים אינטימיים מחייה של דיון בביתה בלאס וגאס, תוך התייחסות להופעות העבר שלה והמציאות המקומית הנוכחית. הסרט בוחן את החוסן והנחישות של דיון להמשיך בקריירה המוזיקלית שלה למרות אתגרים בריאותיים משמעותיים.<ref name=":0"></ref>

דיון חושפת על הסתרת מצבה הרפואי במשך כמעט שני עשורים, שימוש בתרופות כמו ואליום כדי לנהל תסמינים, וההשפעה העמוקה על הקריירה והחיים האישיים שלה. הסרט מתעד את הטיפולים הרפואיים שלה, כולל עירויי נוזלים ופלזמה, במטרה להתאושש ולחזור להופיע.<ref></ref>

== הפקה ==
הסרט צולם חלקית לפני ואחרי שדיון חשפה בפומבי את האבחנה שלה בדצמבר 2022.<ref name=":0" />

== מוזיקה ==
הפסקול I Am: Celine Dion יצא ב-21 ביוני 2024. האלבום כולל 13 מהלהיטים של דיון, יחד עם שבעה שירים מקוריים שהולחנו בעיקר על ידי רדי האסה והופק על ידי אלברטו פבריס.

=== השירים המשמשים בסרט לפי סדר כרונולוגי ===
כל השירים בביצוע של סלין דיון, למעט היכן שצוין.

# "L'amour est un oiseau rebelle" – מריה קאלאס
# "River Deep, Mountain High"
# "A New Day Has Come"
# "The Power of Love"
# "My Heart Will Go On"
# "Chattanooga Choo Choo"
# "Le ballet"
# "Hush, Little Baby" / "Chandelier"
# "Treat Her Like a Lady"
# "Tellement j'ai d'amour pour toi"
# "Visa pour les beaux jours"
# "If That's What It Takes"
# "Ashes"
# "That's the Way It Is"
# "All by Myself"
# "Ebben? Ne andrò lontana" by Maria Callas
# "I've Got the Music in Me"
# "Moonlight Sonata"
# "Zora sourit"
# "Je crois toi"
# "Help! by John Farnham
# "You're the Voice" by Celine Dion and John Farnham
# "I'm Alive"
# "Because You Loved Me"
# "Love Again"
# "Valse adieu"
# "Who I Am" by Wyn Starks
# "L'amour est un oiseau rebelle"

== קישורים חיצוניים ==

== הערות שוליים ==

קטגוריה:סרטים תיעודיים על זמרות
קטגוריה:סרטים ביוגרפיים אמריקאיים
קטגוריה:סרטים מוזיקליים אמריקאיים
קטגוריה:סרטי אמזון
קטגוריה:סלין דיון
קטגוריה:סרטים אמריקאיים משנת 2024
פאביו לנזוני

פאביו לנזוני (באיטלקית: Fabio Lanzoni; נולד ב-15 במרץ 1959, ידוע בשם הבמה פאביו) הוא שחקן ודוגמן איטלקי.

== ביוגרפיה ==
לנזוני נולד במילאנו ולו אח גדול ואחות קטנה. אביו היה מהנדס. בנעוריו עסק בכמה ענפי ספורט בהם גלישת רוח וסקי סלאלום.

== קריירה ==
לנזוני החל בקריירת דוגמנות לאחר שהתגלה על ידי צלם. הוא למד תקופה באוניברסיטה, אך נשר מן הלימודים, ולאחר מכן נסע לארצות הברית והוחתם בסוכנות פורד. לנזוני נודע בכך שהופיע על מספר רב של כריכות ספרי רומן רומנטי.

ב-1990 הופיע בתפקיד קטן של מלאך במותחן הפסיכולגי "The Exorcist III", ב-1991 הופיע כגבר הנראה טוב בסרט "Scenes from a Mall" לצד וודי אלן, ב-1992 גילם שומר ראש בסרט המוות נאה לה. 

ב-1993 נבחר על ידי ורסצ'ה לשמש כפנים של הבושם "Mediterraneum". באותה שנה גם התפרסמה הביוגרפיה שלו. הוא התארח בפרק של התוכנית הטופ מודל הבאה במסגרתו התבקשו המתמודדות להצטלם בסגנון שערי רומן רומנטי.

לנזוני ביצע הופעת קמע בכמה סרטים וביניהם זולנדר שעוסק בעולם הדוגמנות, הוא גם הופיע בתפקיד עצמו במספר סדרות טלוויזיה ובין היתר הופיע במספר פרקים של אופרת הסבון היפים והאמיצים.

ב-2011 פרסם את מותג תכשירי הרחצה אולד ספייס.

הוא שימש כדובר החברה האמריקנית לסרטן.

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה איטלקים
קטגוריה:דוגמנים איטלקים
קטגוריה:איטלקים שנולדו ב-1959
אוטם לקונרי

צילום CT של שני אוטמים לקונרים
אוטם לקונרי הוא הסוג הנפוץ ביותר של שבץ איסכמי, הנובע מחסימה של עורקים חודרים קטנים המספקים דם למבנים העמוקים של המוח. אוטמים אלה ניתנים לזיהוי בעזרת טומוגרפיה ממוחשבת ונראים כחללים זעירים באזורים עמוקים של החומר הלבן או החומר האפור של המוח, אשר עברו תהליך איסכמי.

אוטמים לקונרים יהיו במקרים רבים אסימפוטמטיים. אלה מהווים ממצא שכיח בסריקות מוח של האוכלוסייה המבוגרת.<ref></ref>

כאשר אוטמים לקונריים מרובים מופיעים במיקום מוחי מסוים, הם יכולים לגרום לחסר נוירולוגי משמעותי, כתלות באזור הפגיעה. לאוטמים לקונריים גורמי סיכון הדומים לאלה של כל שבץ מוחי (כגון יתר לחץ-דם, דיסליפידמיה, פרפור עליות, ועישון). אוטמים אלה מהווים גורם סיכון לדמנציה.

==קישורים חיצוניים==

==הערות שוליים==

קטגוריה:מחלות כלי הדם של המוח
גארי אבלב

גארי אבלב (ברוסית: Гарри Израйлевич Абелев ; (10 בינואר 1928 - 23 בדצמבר 2013) היה ביוכימאי סוביטי-רוסי ממוצא יהודי. הוא התמחה בתחום אימונולוגיה ואונקולוגיה.
==קורות חיים==
גארי אבלב נולד בשנת 1910 במוסקבה למשפחה יהודית. בשנת 1945, לאחר סיום לימודי בית ספר, הוא התחיל ללמוד ביולוגיה באוניברסיטת מוסקבה וסיים את הלימודים בשנת 1950.

בשנת 1950 אבלב התחיל לעבוד במכון לאפידמיולוגיה ומיקרוביולוגיה של אקדמיה למדעים של ברית המועצות. הוא עבד במכון שנים רבות וסיים את הקרירה במכון כמנהל מעבדה. לתפקיד זה הוא מונה לאחר פטירת לב זילבר.

בשנת 1955 אבלב סיים עבודת תואר שלישי ובשנת 1963 פוסט-דוקטורט.

בשנת 1964 אבלב החל ללמד באוניברסיטת מוסקבה וקודם לדרגת פרופסור. 

בשנת 1977 אבלב החל לנהל מעבדה במרכז הלאומי למחקר רפואי לאונקולוגיה ע"ש בלוחין.

בשנת 1987 אבלב נבחר לחבר בהתכתבות של אקדמיה למדעים של ברית המועצות. בשנת 2000 קיבל מעמד של חבר בפועל של האקדמיה.

בשנות ה-60 של המאה ה-20 אבלב עשה מספר מחקרים בתחום חקר פעילות חלבון עוברי. בהמשך הוא חקר פעילות של רטרו-וירוסים. הוא הציע שיטות חדשות לביצוע ניסויים בתחום.

בשנת 1962 הוא פרסם ספר בתחום אונקולוגיה ביחד עם לב זילבר. הוא כתב ספרים נוספים. במהלך הקריירה אבלר הדריך 22 עבודות תואר שלישי ו-4 עבודות פוסט-דוקטורט.

בשנת 1978 לאבלב הוענק פרס ברית המועצות. בשנת 1975 הוא קיבל פרס ויליאם קולי של מכון לחקר הסרטן (ארצות הברית). לאבלב הוענק עיטור רוסי.

בגלל סירובו לשתף פעולה עם הק.ג.ב בתקופה הסובייטית הוא לא היה יכול לצאת מגבולות ברית המעוצות להשתתפות בכנסים בין-לאומיים למרות הזמנות רבות שקיבל. בשנת 2007 אבלב חתם על "מכתב 10 חברי אקדמיה" לולדימיר פוטין בו פורטו בעיות של חיזוק השפעת הכנסייה הרוסית על החברה.

אבלב נפטר בשנת 2013 ונטמן בבית העלמין ווסטריאקובסקויה.

==קישורים חיצוניים==
* [https://garriabelev.narod.ru/gudkov.html ביוגרפיה] 
* [https://garriabelev.narod.ru/autobioengl.html אוטוביוגרפיה]

קטגוריה:מדענים יהודים סובייטים
קטגוריה:ביוכימאים יהודים
קטגוריה:אונקולוגים יהודים
קטגוריה:ביוכימאים רוסים
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:בוגרי אוניברסיטת מוסקבה
קטגוריה:סגל אוניברסיטת מוסקבה
קטגוריה:ילידי 1928
קטגוריה:נפטרים ב-2013
לב קיסליוב

לב קיסליוב (ברוסית: Лев Львович Киселёв ; (14 באוגוסט 1936 - 12 באפריל 2008) היה ביוכימאי סוביטי-רוסי ממוצא יהודי. הוא התמחה בתחום ביולוגיה מולקולרית.
==קורות חיים==
לב קיסליוב נולד בשנת 1936 במוסקבה למשפחה יהודית מעורבת. אביו היה ביולוג לב זילבר, אמו הייתה ממוצא רוסי. בשנת 1940 אביו של קיסליוב נעצר בפעם השלישית ונשלח למחנות גולאג. המשפחה התגוררה בקרבת מוסקבה. בשנת 1941 חברי המשפחה עם קרובי משפחה של האם נלקחו על ידי הנאצים לעבודות כפיה בגרמניה. הם שרדו וחזרו לברית המועצות בשנת 1945 הודות מאצים של לב זילבר ששוחרר ממעצר בשנת 1944.

לאחר סיום בית ספר קיסליוב החל לימודים באוניברסיטת מוסקבה אותה סיים בשנת 1959. הוא לא התקבל ללימודי תואר שלישי עקב התעניינותו בגנטיקה. 

קיסליוב החל לעבוד במכון לביולוגיה מולקולרית של אקדמיה למדעים של ברית המועצות. במסגרת המכון הוא סיים עבודת תואר שלישי ופוסט-דוקטורט. בשנת 1976 הוא מונה למנהל מעבדה.

בשנת 1990 קיסליוב נבחר לחבר בהתכתבות של אקדמיה למדעים של ברית המועצות. בשנת 2000 קיבל מעמד של חבר בפועל של האקדמיה.

בשנת 1991 קיסליוב הקים כתב עת "ביולוגיה מולקולרית" ובהמשך היה עורך הראשי.

קיסליוב פעל בתחומים שונים של ביולוגיה מולקולרית. הוא חקר מבנה חבלונים, תופעות שקשורות להתפתוח סרטן, גנום האדם ובתחומים נוספים.

בשנת 1979 לקיסליוב הוענק פרס ברית המועצות, בשנת 2004 מדליית זהב על שם אנגלגרדט של האקדמיה הרוסית ובשנת 2006 הוא התקבל למסדר הדקלים של האקדמאים הצרפתי.

קיסליוב כתב ספר על חייו אביו.

קיסליוב נפטר בשנת 2008 במוסקבה ונטמן בבית העלמין נובודוויצ'יה.

==קישורים חיצוניים==
* [https://naukarus.com/k-75-letiyu-so-dnya-rozhdeniya-l-l-kiseleva ביוגרפיה] 

קטגוריה:מדענים יהודים סובייטים
קטגוריה:ביוכימאים יהודים
קטגוריה:ביוכימאים רוסים
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:חברי האקדמיה אירופיאה
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1936
קטגוריה:רוסים שנפטרו ב-2008
רון הולנד

רונלד דוויין הולנד השני (באנגלית: Ronald Dewayne Holland II; נולד ב-7 ביולי 2005) הוא כדורסלן אמריקאי המשחק בעמדת הסמול פורוורד בדטרויט פיסטונס מליגת ה-NBA.

== קריירה בתיכון ==
הולנד גדל בדאנקנוויל, טקסס ולמד בבית הספר התיכון בעיר. בשנתו הראשונה בקבוצת הכדורסל של בית הספר רשם הולנד 4.5 נקודות ו-3.5 ריבאונדים בלבד בממוצע למשחק, אך קבוצתו זכתה באליפות המדינה בדרג 6A, הראשונה מאז 2007. בשנתו השנייה העמיד הולנד ממוצעי דאבל דאבל של 13.8 נקודות ו-10.1 ריבאונדים למשחק והוביל את דאנקנוויל לאליפות שנייה ברציפות. בשנתו השלישית הוביל הולנד את דאנקנוויל למאזן 35–1 ואליפות שלישית ברציפות לאחר שרשם ממוצעים של 15.9 נקודות, 7.9 ריבאונדים, 2.9 אסיסטים ושתי חטיפות למשחק, ובשנתו הרביעית והאחרונה רשם 20.3 נקודות, 10.1 ריבאונדים, 2.4 אסיסטים ושתי חטיפות בממוצע למשחק והוביל את קבוצתו למאזן 29–1.

בעקבות הצלחתו בעונתו האחרונה נבחר הולנד לשחק במשחק מקדונלד'ס אול-אמריקן 2023 ובנייקי הופ סאמיט.

הולנד דורג שני מבין כל מסיימי התיכון בארצות הברית על ידי ESPN וב-5 בנובמבר 2022 התחייב לשחק כדורסל מכללות באוניברסיטת טקסס באוסטין למרות הצעות מאוניברסיטת קנטקי, אוניברסיטת קנזס, אוניברסיטת ארקנסו, אוניברסיטת אורגון ו-UCLA. עם זאת, ב-28 באפריל 2023 הוא ביקש להשתחרר מהתחייבותו.

== קריירה מקצועית ==
=== ג'י ליג איגנייט (2023–2024) ===
ב-20 ביוני 2023 חתם הולנד ב-ג'י ליג איגנייט. הוא סיים את העונה ב-31 בינואר 2024 לאחר קרע בגיד באגודל ימין מול איווה וולבס, אך ב-14 משחקים העמיד ממוצעים של 20.6 נקודות,6.6 ריבאונדים, 3.2 אסיסטים ו-2.5 חטיפות. לאחר סיום העונה הכריז על מועמדותו לדראפט ה-NBA.

=== דטרויט פיסטונס (2024–) ===
ב-26 ביוני 2024 נבחר הולנד במקום החמישי בדראפט ה-NBA 2024 על ידי דטרויט פיסטונס.

== קריירה בנבחרת הלאומית ==
ב-2021 שיחק הולנד במדי נבחרת הקדטים של ארצות הברית באליפות האמריקות עד גיל 16 ונבחר לחמישיית הטורניר לאחר שסיים כמלך הסלים, העמיד ממוצעים של 19 נקודות ו-10.2 ריבאונדים למשחק והוביל את נבחרתו לזכייה. בקיץ שלאחר מכן שיחק הולנד בגביע העולם בכדורסל עד גיל 17 ורשם 11.1 נקודות ו-6.6 ריבאונדים ב-7 משחקים כשנבחרתו זכתה בטורניר.

== קישורים חיצוניים ==

*[https://www.fiba.basketball/en/player/303120/Ron-Holland- פרופיל], באתר פיב"א

== הערות שוליים ==

קטגוריה:כדורסלני ג'י ליג איגנייט
קטגוריה:בחירות דראפט של דטרויט פיסטונס
קטגוריה:טקסס: כדורסלנים
קטגוריה:כדורסלנים אמריקאים
קטגוריה:כדורסלני דטרויט פיסטונס
קטגוריה:אמריקאים שנולדו ב-2005